Document ID: /roh_data/filtered/fineweb-2-filterrobots_roh.jsonl.gz/43052

Il mars 2016 avevan la Svizra e la Nigeria gia suttascrit la decleraziun cun l'intenziun da returnar ils daners da la Nigeria. Ils daners eran vegnids deponids en il Luxemburg. En connex cun ina procedura penala a Genevra eran ils daners il 2014 vegnids bloccads e confiscads per il figl da l'anteriur suveran.
Evitar corrupziun repetida
Ussa han ils pertutgads suttascrit ina cunvegna: Ils daners duain turnar en la Nigeria en furma d'in project. Quel promova la segirtad sociala e sustegna las classas socialas las pli bassas da la populaziun nigeriana. Sustegnì e surveglià vegn il project da la banca mundiala. Per evitar corrupziun repetida vegnan ils daners pajads en purziuns.
Cun la cunvegna vul la Svizra suatar sia strategia da «bloccar», «confiscar» e «returnar valurs da facultad da potentat». En connex cun la decleraziun aveva il minister da l'exteriur Didier Burkhalter segirà:
Il cumbat encunter la corrupziun è ina da las emprimas prioritads da la Svizra.
RR novitads 06:00
In regent corrupt:
Sani Abacha ha regì la Nigeria dal 1993 fin il 1998. Ad el vegn renfatschà d’avair defraudà en tut 2,2 milliardas dollars da la banca centrala nigeriana.